**Keleti György**

Keleti György ([Losonc](https://hu.wikipedia.org/wiki/Losonc), [1946](https://hu.wikipedia.org/wiki/1946). [május 18.](https://hu.wikipedia.org/wiki/M%C3%A1jus_18.) – ) magyar katona, országgyűlési képviselő, honvédelmi miniszter. Utóbbi [1994](https://hu.wikipedia.org/wiki/1994)–[1998](https://hu.wikipedia.org/wiki/1998) között a [Horn-kormányban](https://hu.wikipedia.org/wiki/Horn-korm%C3%A1ny).



Élete:

Általános iskolai tanulmányait [Budapesten](https://hu.wikipedia.org/wiki/Budapest) kezdte és [Bukarestben](https://hu.wikipedia.org/wiki/Bukarest) folytatta, végül a magyar fővárosban fejezte be, majd a [Toldy Ferenc Gimnáziumban](https://hu.wikipedia.org/wiki/Toldy_Ferenc_Gimn%C3%A1zium) érettségizett, [1964](https://hu.wikipedia.org/wiki/1964)-ben. Sorkatonai szolgálata után felvételt nyert a [Zalka Máté Katonai Főiskolára](https://hu.wikipedia.org/w/index.php?title=Zalka_M%C3%A1t%C3%A9_Katonai_F%C5%91iskola&action=edit&redlink=1), amit [1969](https://hu.wikipedia.org/wiki/1969)-ben végzett el, híradó szakon. Ekkor lépett be az [MSZMP](https://hu.wikipedia.org/wiki/Magyar_Szocialista_Munk%C3%A1sp%C3%A1rt)-be is. 1969–70-ben századparancsnokként, majd, [1971](https://hu.wikipedia.org/wiki/1971)-ben zászlóaljparancsnok-helyettesként teljesített szolgálatot [Vácott](https://hu.wikipedia.org/wiki/V%C3%A1c). [1974](https://hu.wikipedia.org/wiki/1974)–77 között elvégezte a Zrínyi Miklós Katonai Akadémiát, politikai munkás szakon. [1977](https://hu.wikipedia.org/wiki/1977)-től a Honvédelmi Minisztériumban dolgozott.[1988](https://hu.wikipedia.org/wiki/1988)-ban ezredes, majd [1989](https://hu.wikipedia.org/wiki/1989)-től a HM szóvivője lett.

[1992](https://hu.wikipedia.org/wiki/1992)-ben leszerelt, nyugalomba vonult és politikusként folytatta karrierjét, még ugyanebben az évben belépett az [MSZP](https://hu.wikipedia.org/wiki/Magyar_Szocialista_P%C3%A1rt)-be. [1994](https://hu.wikipedia.org/wiki/1994)-ben honvédelmi miniszteri tárcát kapott a [Horn-kormányban](https://hu.wikipedia.org/wiki/Horn-korm%C3%A1ny), amelyet 1998-ig betöltött.

Forrás:

https://hu.wikipedia.org/wiki/Keleti\_György